विजय कृष्ण आचार्य ने धूम, धूम 2, प्यार के साइड इफेक्ट्स, गुरु जैसी फिल्मों में कभी स्क्रीनप्ले तो कभी संवाद लिखने का काम किया. बाद में अक्षय कुमार, सैफ अली खान और करीना कपूर को लेकर उन्होंने "टशन" का निर्देशन भी किया था. इसके बाद आमिर खान के साथ धूम 3 और अब अमिताभ बच्चन और आमिर खान को लेकर "ठग्स ऑफ हिंदुस्तान" बनाई है. फिल्म का टीजर और ट्रेलर काफी भव्य रहा. पहली बार अमिताभ बच्चन और आमिर खान को एक साथ, पर्दे पर देखने का काम भी पूरा हुआ है. क्या दिवाली के मौके पर यह फिल्म बॉक्स ऑफिस और दर्शकों के दिलों पर धमाल मचा पाएगी, आइए जानते हैं आखिरकार कैसी बनी है यह फिल्म...